กฎกระทรวงกฎกระทรวงฉบับที่10 (พ.ศ.2535)ออกตามความในพระราชบัญญัติรถยนตร์พ.ศ.2522------------------อาศัยอำนาจตามความในมาตรา 5 (1) (2) (5) (10) และ (14) แห่งพระราชบัญญัติรถยนตร์พ.ศ.2522 ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ 7) พ.ศ.2530 รัฐ มนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ 1กฎกระทรวงนี้ให้ใช้บังคับแก่รถยนตร์รับจ้างประเภทรถยนตร์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครเท่านั้นข้อ 2 รถยนตร์รับจ้างต้องเป็นรถยนตร์นั่งสองตอนมีประตูไม่ต่ำกว่าสี่ประตูขนาดกว้าง ของรถไม่เกิน 2.50 เมตร ยาวไม่เกิน 6 เมตรเครื่องยนตร์ต้องมีความจุในกระบอกสูบรวมกัน ตั้งแต่ 1500 ลูกบาศก์เซนติเมตรขึ้นไปข้อ 3 รถยนตร์รับจ้างต้องมีและใช้มาตรค่าโดยสาร (TAXI METER)ซึ่งติดตั้งไว้ ด้านซ้ายของผู้ขับรถมาตรค่าโดยสารตามวรรคหนึ่งต้องเป็นแบบหรือชนิดที่แสดงจำนวนเงินค่าโดยสารได้ตามระยะทางและระยะเวลา ที่ได้รับความเห็นชอบจากกรมการขนส่งทางบกข้อ 4 รถยนตร์รับจ้างต้องมีสี ดังนี้ (1) รถยนตร์รับจ้างของบุคคลธรรมดาให้ใช้สีเขียวและสีเหลืองเป็นสีของตัวถังรถ ดังนี้(ก) สีเขียวให้เริ่มตั้งแต่ด้านล่างสุดของตัวถังจนถึงที่ปิดเปิดประตูเป็น แนวขนานกับพื้นตลอดรอบตัวรถ(ข) สีเหลืองให้เริ่มถัดต่อจากสีเขียวตาม (ก) จนถึงด้านบนของหลังคารถ (2)รถยนตร์รับจ้างของนิติบุคคลให้ใช้สีตามที่นายทะเบียนให้ความเห็นชอบข้อ 5 รถยนตร์รับจ้างต้องมีเครื่องหมายตามลักษณะ ดังนี้(1) รถยนตร์รับจ้างต้องมีเครื่องหมายเป็นอักษรโรมันว่า `TAXI-METER' อยู่ภายในกรอบขนาดไม่น้อยกว่า 60 * 15เซนติเมตรติดไว้บนหลังคารถให้เห็นได้จากทางหน้า รถตัวอักษรคำว่า `TAXI-METER' ให้มีขนาดความสูงไม่น้อยกว่า 7เซนติเมตร กว้างไม่น้อย กว่า1.20 เซนติเมตรและให้มีแสงไฟพร้อมด้วยกรอบที่บังคับแสงให้เห็นเครื่องหมายนี้ได้ชัดเจนในเวลากลางคืนด้วย(2) รถยนตร์รับจ้างต้องมีเครื่องหมาย ตามลักษณะ ขนาด และตำแหน่งตาม ระเบียบที่อธิบดีกรมการขนส่งทางบกกำหนดการขอแก้ไขทะเบียนเปลี่ยนแปลงประเภทจากรถยนตร์รับจ้างเป็นรถยนตร์ส่วนบุคคลต้องลงเครื่องหมายตามวรรคหนึ่งออกข้อ 6 รถยนตร์รับจ้างตามกฎกระทรวงนี้ ให้มีอายุการใช้งานได้ไม่เกินเจ็ดปีนับแต่วันที่ รถยนตร์นั้นจดทะเบียนครั้งแรกข้อ 7ให้กำหนดอัตราค่าจ้างบรรทุกคนโดยสารสำหรับรถยนตร์รับจ้างโดยถือเกณฑ์ระยะ ทางสองกิโลเมตรไม่เกิน 50 บาท และกิโลเมตรต่อ ๆไปไม่เกินกิโลเมตรละ 12 บาท และใน กรณีที่รถนั้นไม่สามารถเคลื่อนที่หรือเดินรถต่อไปได้ตามปกติวิสัยในอันตรานาทีละไม่เกิน3 บาทให้รัฐมนตรีประกาศอัตราค่าจ้างบรรทุกคนโดยสารตามวรรคหนึ่งในราชกิจจานุเบกษาการเรียกเก็บค่าโดยสารให้เรียกเก็บตามจำนวนเงินรวมที่แสดงไว้ในมาตรค่าโดยสารข้อ 8 กฎกระทรวงนี้มิให้ใช้บังคับแก่รถยนตร์รับจ้างที่จดทะเบียนไว้ก่อนวันที่กฎกระทรวงนี้ ใช้บังคับหรือที่นำมาจดทะเบียนแทนรถยนตร์รับจ้างดังกล่าวภายหลังที่กฎกระทรวงนี้ใช้บังคับ เว้นแต่เจ้าของรถยนตร์รับจ้างนั้นมีความประสงค์จะปฏิบัติตามข้อกำหนดในกฎกระทรวงนี้ ให้ยื่นคำ ขอจดทะเบียนเป็นรถยนตร์รับจ้างตามกฎกระทรวงนี้ให้ไว้ ณ วันที่ 10 เมษายน พ.ศ.2535นุกูล ประจวบเหมาะรัฐมนตรีว่าการกระทรวงคมนาคม-------------------------------------------------------------------หมายเหตุ :- เหตุผลในในการประกาศใช้กฎกระทรวงฉบับนี้ คือเนื่องจากปัจจุบันปรากฏว่า รถยนตร์รับจ้างที่จดทะเบียนและให้บริการแก่ประชาชนในเขตกรุงเทพมหานครมีจำนวนจำกัดและไม่เพียงพอต่อความต้องการเป็นเหตุให้ผู้ประกอบกิจการให้เช่ารถยนตร์รับจ้างกำหนดค่าเช่าในอัตราสูงตามความพอใจและผู้ประกอบอาชีพขับรถยนตร์จากผู้ประกอบกิจการดังกล่าว มีความจำเป็นต้องเรียกเก็บค่าโดยสารในราคาที่สูงขึ้นตามไปด้วยทำให้เกิดความไม่เป็นธรรมและสร้างความเดือดร้อนให้แก่ประชาชน ดังนั้นเพื่อให้มีจำนวนรถยนตร์รับจ้างเพียงพอต่อความต้อง การของประชาชนและเพื่อให้ประชาชนได้รับความเป็นธรรมในราคาค่าโดยสารและได้รับบริการ ในระดับที่ได้มาตรฐาน สมควรกำหนดลักษณะ ขนาดหรือกำลังเครื่องยนตร์ เครื่องอุปกรณ์ที่จำเป็น สีและเครื่องหมาย อายุการใช้งาน และอัตราค่าจ้างบรรทุกคนโดยสารสำหรับรถยนตร์รับจ้างใน เขตกรุงเทพมหานครให้เหมาะสมและรัดกุมยิ่งขึ้นและโดยที่มาตรา 5 (1) (2) (5) (10) และ (14)แห่งพระราชบัญญัติรถยนตร์ พ.ศ.2522 ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ 7) พ.ศ.2530บัญญัติให้การกำหนดดังกล่าวต้องกระทำโดยกฎกระทรวง จึงจำเป็น ต้องออกกฎกระทรวงนี้